section_heading: Ponašanje
paragraph_text: Kitova usana ima u svim oceanima. Sve vrste poduzimaju velika putovanja, ovisno o godišnjim dobima. Ljeti se hrane u hranom bogatim hladnim područjima, a u jesen dolaze u toplija područja gdje se pare i kote mladunčad. Izvan svojih hranidbenih područja usani jedu jako malo ili uopće ništa mjesecima. Sivi kitovi u svojim selidbama prevaljuju najveće udaljenosti među sisavcima.